《雪吟效禁体并去一切熟事》
元代·艾性夫

群仙碎翦明河水，须臾变换人间世。
重阴漠漠不分天，万里茫茫更无地。
回飞慢舞忽交急，清壑汙渠受平施。
虚光眩转混昼夜，终日纵横绝声气。
埋深矮屋火无功，卷入空檐风挟势。
无同那得羽相似，怪见惟惊犬群吠。
调和稚子割蜜脾，涩缩山翁鸣屐齿。
秃苍捕雀花两眼，戏客捏狮红十指。
径须醉赏腊前三，纷纷尽是明年米。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。